《晚晴》
宋代·宋肇

古道遥临水，荒城早闭门。
乱山衔落照，归鸟下空园。
江口渔人舫，崖腰桑树村。
客愁何可奈，有酒莫空樽。

作者简介：宋肇，字楙宗。哲宗元祐元年（一○八六）为通直郎，监在京市易务（《续资治通鉴长编》卷三八三）。九年，以朝奉郎充夔州路转运判官（《全蜀艺文志》卷三四《夔州重葺三峡堂记》）。今录诗八首。